**Propozície dirigentskej súťaže 2018**

Fakulta múzických umení Akadémie umení (FMU AU) v Banskej Bystrici s podporou Fondu pre umenie organizuje 3. ročník medzinárodnej dirigentskej súťaže pre študentov zborového dirigovania a dirigentov amatérskych zborov.

Súťaž sa uskutoční v dňoch 23-24. novembra 2018 v priestoroch Fakulty múzických umení Akadémie umení v Banskej Bystrici (ul. J. Kollára 22).

**Podmienky súťaže:**

Súťaže sa môžu zúčastniť všetci záujemcovia, ktorí študujú dirigovanie zboru na stredných a vysokých umeleckých školách a pedagogických fakultách. Pre tento rok sa otvára aj kategória amatérskych dirigentov t.j. dirigentov bez stredoškolského a vysokoškolského dirigentského vzdelania (nesmie byť absolvent oboru "dirigovanie" konzervatória, VŠMU, AU, prípadne špecializácie zbormajstrovstvo na pedagogických fakultách). Kategória amatérskych dirigentov je bez vekového obmedzenia, ostatných kategórií sa môžu zúčastniť uchádzači narodení po r. 1976 (vrátane).

Súťaž sa uskutoční v nasledovných kategóriách:

**1. KATEGÓRIA PEDAGOGICKÝCH FAKÚLT**

**2. KATEGÓRIA KONZERVATÓRIÍ**

**3. KATEGÓRIA VYSOKÝCH UMELECKÝCH ŠKÔL**

**4. KATEGÓRIA AMATÉRSKYCH DIRIGENTOV**

Súťaž je dvojkolová. Súťažiaci môžu súťažiť iba v jednej kategórii, pričom študenti z 1. a 2. kategórie a tiež amatérski dirigenti zo 4. kategórie môžu požiadať o zaradenie do 3. kategórie (vysoké umelecké školy). Súťažné vystúpenia sú prístupné verejnosti. Postupujúci súťažiaci z prvého kola budú v druhom kole spolupracovať so Speváckym zborom slovenských učiteľov a súťažný repertoár voliť z pridaného zoznamu skladieb tohto telesa.

**1. KATEGÓRIA PEDAGOGICKÝCH FAKÚLT**

**I. Súťažné kolo**

- povinná skladba: **Július Letňan: Oddavac še budu**

- 2 skladby odlišného charakteru aspoň z dvoch rôznych období, pričom každá skladba nesmie trvať menej ako 2 minúty a viac ako 5 minút

- ***dve skladby (z troch) musia byť dirigované spamäti***

- dirigovať je možné buď z nahrávky alebo s vlastným korepetítorom. Na povinnú skladbu bude zabezpečený korepetítor, ktorý bude k dispozícii na krátku skúšku v deň súťaže, ale je možné mať aj vlastného korepetítora.

**II. Súťažné kolo**

- povinná skladba: **Anton Bruckner: Locus iste** (verzia pre mužský zbor)

- 1 skladba zo zoznamu spolupracujúceho zboru, odlišného charakteru s vhodnou dramaturgiou vystúpenia, max. 8 min. (noty poskytneme po zaplatení účastníckeho poplatku)

- ***skladby musia byť dirigované spamäti***

- súčasťou II. súťažného kola je aj skúška s telesom za prítomnosti poroty

Rozpis skúšok bude uverejnený po vyhodnotení I. kola.

**2. KATEGÓRIA KONZERVATÓRIÍ**

**I. Súťažné kolo**

- povinná skladba: **V. F. Bystrý: Zmráka sa, stmieva sa** (verzia pre mužský zbor)

- 2 skladby odlišného charakteru aspoň z dvoch rôznych období, pričom každá skladba nesmie trvať menej ako 2 minúty a viac ako 5 minút

- ***dve skladby (z troch) musia byť dirigované spamäti***

- dirigovať je možné buď z nahrávky alebo s vlastným korepetítorom. Na povinnú skladbu bude zabezpečený korepetítor, ktorý bude k dispozícii na krátku skúšku v deň súťaže, ale je možné mať aj vlastného korepetítora.

**II. Súťažné kolo**

- povinná skladba: **P. Krška: Sanctus**

- výber 2 skladieb zo zoznamu spolupracujúceho zboru, odlišného charakteru s vhodnou dramaturgiou vystúpenia, max. 12 min. (noty poskytneme po zaplatení účastníckeho poplatku)

- ***2 skladby musia byť dirigované spamäti***

- súčasťou II. súťažného kola je aj skúška s telesom za prítomnosti poroty

Rozpis skúšok bude uverejnený po vyhodnotení I. kola.

**3. KATEGÓRIA VYSOKÝCH UMELECKÝCH ŠKÔL**

**I. Súťažné kolo**

- povinná skladba: **J. Iršai: Missa pro liberi - Gloria**

- 2 skladby odlišného charakteru aspoň z dvoch rôznych období, pričom každá skladba nesmie trvať menej ako 3 minúty a viac ako 6 minút;

- dirigovať je možné buď z nahrávky alebo s vlastným korepetítorom, povinnú skladbu bude hrať korepetítor, ktorý bude k dispozícii na krátku skúšku v deň súťaže

- ***dve (z troch) skladieb musia byť dirigované spamäti***

**II. Súťažné kolo**

- povinná skladba: **J. L. Bella: Sviatok Slovenska**

- výber 2 skladieb zo zoznamu spolupracujúceho zboru, odlišného charakteru s vhodnou dramaturgiou vystúpenia, max. 15 min. (noty poskytneme po zaplatení účastníckeho poplatku)

- ***2 skladby musia byť dirigované spamäti***

- súčasťou II. súťažného kola je aj skúška s telesom za prítomnosti poroty Rozpis skúšok bude uverejnený po vyhodnotení I. kola.

**4. KATEGÓRIA AMATÉRSKYCH DIRIGENTOV**

**I. Súťažné kolo**

- povinná skladba: **M. Sch. Trnavský: Ave Maria** (verzia pre miešaný zbor)

- 2 skladby odlišného charakteru aspoň z dvoch rôznych období, pričom každá skladba nesmie trvať menej ako 2 minúty a viac ako 5 minút

-  ***dve skladby (z troch) musia byť dirigované spamäti***

- dirigovať je možné buď z nahrávky alebo s vlastným korepetítorom. Na povinnú skladbu bude zabezpečený korepetítor, ktorý bude k dispozícii na krátku skúšku v deň súťaže, ale je možné mať aj vlastného korepetítora.

**II. Súťažné kolo**

- povinná skladba: **J. L. Bella: To deň!** (verzia pre mužský zbor)

- výber 2 skladieb zo zoznamu spolupracujúceho zboru, odlišného charakteru s vhodnou dramaturgiou vystúpenia, max. 12 min. (noty poskytneme po zaplatení účastníckeho poplatku)

- ***2 skladby musia byť dirigované spamäti***

- súčasťou II. súťažného kola je aj skúška s telesom za prítomnosti poroty Rozpis skúšok bude uverejnený po vyhodnotení I. kola.

**INFORMÁCIE PRE VŠETKY KATEGÓRIE**

- **skladby v obidvoch súťažných kolách musia byť rozdielne - nemôžu sa opakovať**

-minutáž II. kola určí organizátor po ukončení I. kola, podľa počtu postupujúcich účastníkov

- notový materiál bude zaslaný až po zaregistrovaní prihlášky a zaplatení účastníckeho poplatku

- usporiadateľ si vyhradzuje právo nevyhlásiť súťaž v jednotlivých kategóriách ak sa neprihlási dostatočný počet súťažiacich a naopak, v prípade veľkého záujmu, bude počet súťažiacich korigovať

- výkony bude hodnotiť medzinárodná porota zložená z významných slovenských a zahraničných osobností zborového spevu

- súťažiaci umiestnení na 2. a 3. mieste získajú vecné ceny a tiež zľavu na dirigentské kurzy organizované FMU AU v Banskej Bystrici v roku 2019

- víťazi kategórií získajú finančné ceny

- ocenení účastníci súťaže sa predstavia na Koncerte víťazov a predvedú skladby, ktoré im vyberie odborná porota.

Poplatok pre aktívnych súťažiacich je **10€**. Zaplatiť je možné vopred bankovým prevodom na číslo účtu:

**SK 43 1100 0000 0026 1521 8670**

Do poznámky treba uviesť **meno súťažiaceho**.

Pedagógovia súťažiacich študentov sú oslobodení od platenia poplatku.

V prípade neúčasti na súťaži sa poplatok ***nevracia***.

Časový harmonogram a ďalšie potrebné informácie zašleme do polovice októbra 2018.

Na stretnutie sa teší organizačný tím:

**Doc. Mgr. art. Štefan Sedlický, ArtD. -*garant a riaditeľ súťaže***

**Mgr. art. Veronika Veverková -*tajomníčka súťaže***

**Mgr. art. Peter Špilák, PhD. -*vedúci Katedry kompozície a dirigovania zboru***

*Info:*  *mobil: +421911024088*

*e-mail: dirigentskasutaz@gmail.com*